**Έκτακτη θέση επιτόπιου προσωπικού (γραφέας/δακτυλογράφος) στο Γενικό Προξενείο της Κυπριακής Δημοκρατίας στο Κρασνοντάρ**

Το Γενικό Προξενείο της Κυπριακής Δημοκρατίας στο Κρασνοντάρ δέχεται αιτήσεις για πλήρωση μίας (1) έκτακτης θέσης γραφέα/δακτυλογράφου με τους όρους επιτόπιου προσωπικού για πλήρη απασχόληση για περίοδο τεσσάρων – έξι μηνών. Ο μικτός μηνιαίος μισθός της θέσης ανέρχεται σε 50214,40 ρούβλια Ρωσίας.

ΑΠΑΙΤΟΥΜΕΝΑ ΠΡΟΣΟΝΤΑ

1. Απολυτήριο αναγνωρισμένης Σχολής Μέσης Εκπαίδευσης.

2. Πολύ καλή γνώση της ρωσικής και αγγλικής γλώσσας. Καλή γνώση της ελληνικής ή άλλων ξένων γλωσσών θα θεωρηθεί πλεονέκτημα.

3. Δακτυλογράφηση στη ρωσική με ταχύτητα και ακρίβεια.

4. Ικανότητα χρήσης ηλεκτρονικών υπολογιστών και του διαδικτύου.

5. Προηγούμενη πείρα σχετική με τα καθήκοντα της θέσης θα θεωρηθεί πλεονέκτημα.

6. Πανεπιστημιακό δίπλωμα ή τίτλος ή ισότιμο προσόν σε ένα τουλάχιστον από τα ακόλουθα θέματα, ή συνδυασμό των θεμάτων αυτών, μπορεί να θεωρηθεί επιπρόσθετο προσόν: Δημόσια Διοίκηση, Διοίκηση Επιχειρήσεων, Οικονομικά, Λογιστική, Ανθρωπιστικές Σπουδές, Κοινωνικές Επιστήμες, ή σε άλλο συναφή κλάδο. Ο όρος «Πανεπιστημιακό δίπλωμα ή τίτλος» καλύπτει και μεταπτυχιακό δίπλωμα ή τίτλο.

7. Ακεραιότητα χαρακτήρα, εχεμύθεια, οργανωτική και διοικητική ικανότητα, υπευθυνότητα, πρωτοβουλία και ευθυκρισία.

8. Λευκό ποινικό μητρώο

ΥΠΟΒΟΛΗ ΑΙΤΗΣΕΩΝ

Οι ενδιαφερόμενοι/ες μπορούν να υποβάλουν αίτηση αποστέλλοντας τα πιο κάτω με ηλεκτρονικό ταχυδρομείο στη διεύθυνση cykrasnodar@gmail.com μέχρι και τις 17 Δεκεμβρίου 2018.

1. Βιογραφικό σημείωμα.

2. Μία φωτογραφία μεγέθους διαβατηρίου.

3. Δύο συστατικές επιστολές ή υπόδειξη δύο ατόμων από τα οποία μπορούν να ζητηθούν συστάσεις

Τα σχετικά πιστοποιητικά πανεπιστημιακών τίτλων ή διπλωμάτων, όπως επίσης και η βεβαίωση λευκού ποινικού μητρώου θα πρέπει να υποβληθούν σε έντυπη μορφή «hard copy» κατά το στάδιο της συνέντευξης. Αιτήσεις στις οποίες δεν θα έχουν επισυναφθεί όλα τα πιο πάνω στοιχεία και οι οποίες θα ληφθούν εκπρόθεσμα δεν θα ληφθούν υπόψη.

ΕΠΙΛΟΓΗ/ΕΝΗΜΕΡΩΣΗ

Η επιλογή του/της καταλληλότερου υποψηφίου θα γίνει μέσω προσωπικών συνεντεύξεων για τις ημερομηνίες των οποίων οι ενδιαφερόμενοι/ες θα ενημερωθούν σχετικά.